ΓΡΑΠΤΗ ΕΡΩΤΗΣΗ E-2425/00

υποβολή: Jeffrey Titford (EDD) προς την Επιτροπή

(18 Ιουλίου 2000)

Θέμα: Οι κανόνες της Ευρωπαϊκής Επιτροπής για τη μέτρηση θαμνοειδών φρακτών και άλλων ορίων αγρών

Έχω κατακλυσθεί από επιστολές οργισμένων μελών της εκλογικής μου περιφέρειας σε όλη την ανατολική περιοχή στις οποίες διαμαρτύρονται για τις προτάσεις της Επιτροπής να μειώσουν τις γεωργικές επιχορηγήσεις σε γεωργούς στους αγρούς των οποίων οι θαμνοειδείς φράκτες έχουν πλάτος άνω των τεσσάρων μέτρων (δύο μέτρα σε κάθε πλευρά του αγροκτήματος). Η Επιτροπή πρέπει να σημειώσει ότι στην εκλογική μου περιφέρεια χρησιμοποιούμε τη γιάρδα ως μονάδα μέτρησης του πλάτους των θαμνοειδών φρακτών.

Όπως φαίνεται, έχει σημειωθεί καθυστέρηση στην εφαρμογή αυτών των κανόνων.

1. Έχει πραγματοποιηθεί μελέτη σχετικά με τις επιπτώσεις αυτού του μέτρου στους βρετανικούς θαμνοειδείς φράκτες και στη βρετανική ύπαιθρο; Εάν ναι, πώς μπορεί να αποκτήσει κανείς πρόσβαση σε αυτές τις μελέτες;

2. Πόσες επιστολές διαμαρτυρίας έχει λάβει η Επιτροπή από τη Βρετανία επί του θέματος των προτεινομένων νέων κανόνων για τους θαμνοειδείς φράκτες; Μπορεί κανείς να έχει πρόσβαση σε αυτές; Μπορώ να έχω πρόσβαση σε φακέλους που ευρίσκονται στην κατοχή της Επιτροπής και περιέχουν επιστολές διαμαρτυρίας από τη Βρετανία επί του θέματος αυτού;

3. Όπως καταλαβαίνω, γεωργοί οι οποίοι έχουν στους αγρούς τους θαμνοειδείς φράκτες πλάτους άνω των τεσσάρων μέτρων, θα λάβουν μειωμένες επιχορηγήσεις. Πώς θα ελεγχθεί το πλάτος των τεσσάρων μέτρων; Προτίθεται η Επιτροπή να στείλειπαλλήλους της για να ελέγξουν το πλάτος των θαμνοειδών φρακτών ή θα χρησιμοποιήσει εναέριες φωτογραφίες;

4. Μπορεί η Επιτροπή να αναφέρει βάσει ποιας μεθόδου θα γίνουν οιπολογισμοί για τη μείωση των επιχορηγήσεων; Επί παραδείγματι, εάν γεωργός έχει θάμνους πλάτους 4,5 μέτρων και όχι 4 μέτρων, πόσες επιχορηγήσεις θα χάσει; Πού μπορεί να έχει κανείς πρόσβαση στους προτεινόμενους κανόνες;

5. Γνωρίζει η Επιτροπή ότι, σε όλη την Αγγλία, έχει σημειωθεί μείωση του αριθμού θαμνοειδών φρακτών καθώς και μείωση του αριθμού όλων των ειδών άγριας πανίδας και χλωρίδας μετά την ένταξη της χώρας μας στην κοινή αγορά; Εάν ναι, ποια μέτρα λαμβάνει η Επιτροπή για την αντιμετώπιση αυτών των προβλημάτων;

Απάντηση του κ. Fischler εξ ονόματος της Επιτροπής

(28 Σεπτεμβρίου 2000)

Το Ελεγκτικό Συνέδριο, μετά από μια αποστολή που πραγματοποίησε στο Ηνωμένο Βασίλειο κατά το 1999, διαπίστωσε ένα πρόβλημα κατά την επαλήθευση των εκτάσεων που δηλώνονται ως επιφάνειες αροτραίων καλλιεργειών, που περιβάλλονται ιδίως από θαμνοειδείς φράκτες. Οι βρετανικές αρχές, σε στενή συνεργασία με την Επιτροπή, έχουν έκτοτε συζητήσει διάφορους τρόπους επίλυσης του προβλήματος, οι οποίοι θα είναι καταρχήν περιβαλλοντικά αποδεκτοί, δεύτερον θα λαμβάνουν επαρκώςπόψη τις θέσεις των γεωργών και τρίτον θα διασφαλίζουν ότι μόνο οι επιλέξιμες εκτάσεις θα επωφελούνται από το πρόγραμμα στήριξης για τις αροτραίες καλλιέργειες. Φαίνεται ότιπάρχουν επαρκή νομοθετικά περιθώρια, σύμφωνα με τις αρμοδιότητες που έχουν ανατεθεί στην Επιτροπή από το Συμβούλιο και ότι, στο πλαίσιο αυτό, είναι εφικτή η εξεύρεση μιας λύσης σύμφωνα με τα προαναφερθέντα.

Λαμβάνοντας τούτοπόψη, οι ερωτήσεις δύνανται να απαντηθούν ως εξής:

1. Τόσο η βρετανική κυβέρνηση όσο και ορισμένες περιβαλλοντικές ομάδες, πραγματοποίησαν μελέτες, οι οποίες φυσικά λαμβάνονταιπόψη κατά τη διαδικασία λήψης απόφασης. Απ'όσο γνωρίζει η Επιτροπή, καμία από τις μελέτες αυτές δεν έχει δημοσιευθεί. Όσον αφορά τις μελέτες που εκπονήθηκαν από τις βρετανικές αρχές, η Επιτροπή θα επιθυμούσε να παρακαλέσει το Αξιότιμο Μέλος του Κοινοβουλίου να επικοινωνήσει με τις εν λόγω αρχές για να του παρασχεθούν περαιτέρω πληροφορίες.

2. Η Επιτροπή έχει διαρκή και στενή επαφή με τις βρετανικές αρχές σχετικά με το θέμα αυτό. Προτείνεται να ζητηθούν από τις βρετανικές αρχές τυχόν διαθέσιμα στοιχεία που αφορούν τις θέσεις τους επί του εν λόγω θέματος.

3. Δεν έχει ακόμη ληφθεί απόφαση εάν θα πρέπει ναπάρχουν απόλυτα μέγιστα πλάτη, ποσοστά κλπ. Όπως προαναφέρθηκε, η Επιτροπή καταβάλλει προσπάθειες για την εξεύρεση ικανοποιητικής λύσης για όλες τις πλευρές, ενώ, παράλληλα, θα προστατεύονται τα οικονομικά συμφέροντα της Κοινότητας. Εναπόκειται στα κράτη μέλη να διασφαλίζουν ότι οι δαπάνες των μέτρων στήριξης στο πλαίσιο της Κοινής Γεωργικής Πολιτικής (ΚΓΠ) θα πραγματοποιούνται σύμφωνα με την κοινοτική νομοθεσία. Η Επιτροπή είναι αρμόδια για τον έλεγχο των διοικητικών και ελεγκτικών διαδικασιών που εφαρμόζονται από τα κράτη μέλη, καθώς και για τυχόν ενέργειες που θα απαιτούντο για την προστασία των οικονομικών συμφερόντων της Κοινότητας.

4. Ο κανονισμός (ΕΟΚ) αριθ. 3887/92 της Επιτροπής της 23ης Δεκεμβρίου 1992 για τις λεπτομέρειες εφαρμογής του ολοκληρωμένου συστήματος διαχείρισης και ελέγχου (ΟΣΔΕ) σχετικά με ορισμένα καθεστώτα κοινοτικών ενισχύσεων(1), προβλέπει, στο άρθρο 9, τις μειώσεις που θα πρέπει να εφαρμόζονται εφόσον κατά τις επιθεωρήσεις αποκαλυφθούν διαφορές μεταξύ της δηλωθείσας έκτασης στις αιτήσεις χορήγησης ενίσχυσης και της διαπιστωθείσας έκτασης μετά από τη διενέργεια ελέγχων. Εφόσον διαπιστωθούν διαφορές που αντιστοιχούν στο 3 % ή λιγότερο της δηλωθείσας έκτασης, η καθορισθείσα έκταση θα χρησιμοποιείται για τονπολογισμό της ενίσχυσης. Εφόσον οι διαφορές είναι άνω του 3 % ή των δύο εκταρίων, η καθορισθείσα έκταση μειώνεται κατά το διπλάσιο της διαπιστωθείσας διαφοράς. Εφόσον η διαπιστωθείσα διαφορά είναι άνω του 20 %, δεν χορηγείται ενίσχυση με βάση την έκταση. Υπάρχουν γενικοί κανόνες που εφαρμόζονται για όλες τις αιτήσεις χορήγησης ενισχύσεων με βάση την έκταση.

5. Οι περιβαλλοντικοί προβληματισμοί αποτέλεσαν επί μακρόν σημαντική συνιστώσα της ορθής κοινής γεωργικής πολιτικής. Αποτελούν βασική πτυχή των μεταρρυθμίσεων της ΚΓΠ του 1992 και του 1999. Για παράδειγμα, ο κανονισμός (ΕΚ) αριθ.1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), προβλέπει τη δυνατότητα στήριξης, ιδίως για μεθόδους παραγωγής που αποσκοπούν στην προστασία του περιβάλλοντος και τη διατήρηση του φυσικού τοπίου. Επιπλέον, το άρθρο 3 του κανονισμού (ΕΚ) αριθ. 1259/99 του Συμβουλίου της 17ης Μαΐου 1999 σχετικά με τη θέσπιση κοινών κανόνων για τα καθεστώτα άμεσης στήριξης στα πλαίσια της Κοινής Γεωργικής Πολιτικής(2), επιτρέπει στα κράτη μέλη να θεσπίζουν ειδικές περιβαλλοντικές απαιτήσεις, που αποτελούν προϋπόθεση για τη χορήγηση άμεσων πληρωμών και που θα μπορούσαν να περιλαμβάνουν τη διατήρηση στοιχείων τηςπαίθρου τα οποία είναι περιβαλλοντικά επωφελή, όπως είναι οι διαχωριστικοί θαμνοειδείς φράκτες.

(1) ΕΕ L 391 της 31.12.1992.

(2) ΕΕ L 160 της 26.6.1999.